മാനസ കൊലപാതകം: ബിഹാര് സ്വദേശികളെ കൊച്ചിയിലെത്തിച്ചു തോക്ക് ഉപയോഗിക്കുന്ന ദൃശ്യങ്ങള് പുറത്ത് കൊച്ചി: കോതമംഗലത്ത് ഡെന്റല് വിദ്യാര്ഥി പി.വി. മാനസയെ വെടിവച്ചു കൊലപ്പെടുത്തിയ കേസില് രഖിലിനെ സഹായിച്ച ബിഹാര് സ്വദേശികളെ കൊച്ചിയിലെത്തിച്ചു. തോക്ക് നല്കിയ സോനു കുമാര് മോദി, ടാക്സി ഡ്രൈവര് മനേഷ് കുമാര് എന്നിവരെ കഴിഞ്ഞ ദിവസങ്ങളിലാണ് അന്വേഷണസംഘം പിടികൂടിയത്. ഇവരെ ഞായറാഴ്ച വൈകിട്ടോടെ കൊച്ചിയിലെത്തിക്കുകയായിരുന്നു. ബിഹാര് പൊലിസിന്റെ സഹായത്തോടെയാണ് ഇരുവരേയും അറസ്റ്റ് ചെയ്തത്. വിമാന മാര്ഗം ഇവരെ കൊച്ചിയിലെത്തിക്കുകയായിരുന്നു. നാളെ കോതമംഗലം ഫസ്റ്റ് ക്ലാസ് മജിസ്ട്രേറ്റിന് മുന്നില് ഹാജരാക്കും. മാനസയെ കൊലപ്പെടുത്താന് രഖില് ഉപയോഗിച്ചത് കള്ളത്തോക്ക് ടാക്സി ഡ്രൈവറും പിടിയില് അതേസമയം, പ്രതികളുടെ ബിഹാറില് നിന്നുള്ള ദൃശ്യങ്ങള് പുറത്തുവന്നിട്ടുണ്ട്. മനോരമ ന്യൂസ് ചാനലാണ് ഈ ദൃശ്യങ്ങള് സംപ്രേക്ഷണം ചെയ്തത്. പ്രതികള് തോക്ക് ഉപയോഗിക്കുന്നതിന്റെ ദൃശ്യങ്ങള് വീഡിയോയില് കാണാം. തോക്കിന് രഖില് 35,000 രൂപ നല്കിയെന്ന് പ്രതികള് പൊലീസിനോട് പറഞ്ഞതായി ഏഷ്യാനെറ്റ് ന്യൂസ് റിപ്പോര്ട്ട് ചെയ്തു. രഖിലിന് തോക്ക് ലഭിക്കുന്നതിനായി മറ്റാരുടെ എങ്കിലും സഹായം ലഭിച്ചിട്ടുണ്ടോ എന്നും പൊലീസ് പരിശോധിക്കും. മാനസയെ കൊലപ്പെടത്തിയ ശേഷം ജീവനൊടുക്കിയ രഖില് ബിഹാര് മുന്ഗര് ജില്ലയിലെ ഖപ്ര താര ഗ്രാമത്തിലുള്ള സോനു കുമാര് മോദിയില്നിന്നാണ് തോക്ക് വാങ്ങിയത്. രഖിലിനെ സോനു കുമാറിന്റെ അടുത്ത് എത്തിച്ചയാളാണ് മനേഷ് കുമാര്. ജൂലൈ 31നാണു കേസിന് ആസ്പദമായ സംഭവം നടന്നത്. നെല്ലിക്കുഴിയിലെ ഇന്ദിരാഗാന്ധി ഡെന്റല് കോളജില് ഹൗസ് സര്ജന്സി ചെയ്യുകയായിരുന്ന മാനസയെ, താമസിക്കുന്ന വീട്ടില് എത്തിയാണ് രഖില് കൊലപ്പെടുത്തിയത്.